Document ID: 32010D0683

DECIZIA COMISIEI
din 9 noiembrie 2010
de modificare a Deciziei 97/555/CE privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește tipuri de ciment, var de construcție și alți lianți hidraulici
[notificată cu numărul C(2010) 7603]
(Text cu relevanță pentru SEE)
(2010/683/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 89/106/CEE a Consiliului din 21 decembrie 1988 privind apropierea actelor cu putere de lege și a actelor administrative ale statelor membre referitoare la materialele de construcții (1), în special articolul 13 alineatul (4) litera (a),
după consultarea Comitetului permanent pentru construcții,
întrucât:
(1)
Comisia a adoptat Decizia 97/555/CE din 14 iulie 1997 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește tipuri de ciment, var de construcție și alți lianți hidraulici (2).
(2)
În urma unei reexaminări a categoriei de produse „var de construcție”, statele membre și Comisia au ajuns la concluzia că este necesară consolidarea rolului părții terțe implicate în certificarea controlului producției în fabrică.
(3)
Prin urmare, Decizia 97/555/CE ar trebui modificată în consecință,
ADOPTĂ PREZENTA DECIZIE:
Articolul 1
Anexa III la Decizia 97/555/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 9 noiembrie 2010.

Labels: 7
3
1
0